Et **slangeløst dekk** er et luftfylt kanttråddekk som ikke krever en innerslange. I motsetning til dekk med slange er gummien på slangeløse dekk støpt rundt kanttråden på en slik måte at dekket på egenhånd skal tette mot felgen.

Slangeløse dekk har vært standard på biler siden rundt 1955, og har siden 2010-årene også begynt å komme på tråsykler. Ved punktering vil slangeløse dekk typisk tømmes tregere, hvilket kan bidra til sikkerhet ved å hindre at kjøretøyet blir plutselig ukontrollerbart.

Historie
--------

Det har vært søkt om og innvilget mange patenter på slangeløse dekk opp gjennom. I 1928 søkte Killen Ture om et patent, og fikk i 1930 innvilget britiske patentnummer 329955. I 1944 fikk Wingfoot Corporation, et datterselskap av Goodyear, et patent i Sør-Afrika. På grunn av tekniske problemer resulterte disse designene bare i begrenset produksjon.

I 1946 søkte amerikaneren Frank Herzegh om patent mens han jobbet for BF Goodrich, og ble i 1952 innvilget amerikansk patentnummer 2587470. I 1955 var slangeløse dekk standardutstyr på nye biler. BF Goodrich måtte forsvare patentet sitt i retten flere ganger på grunn av likheter med tidligere design. Hovedforskjellen mot tidligere design var bruken av butylgummi som var mer motstandsdyktig mot luftlekkasjer enn naturlig gummi som hadde blitt brukt tidligere.

Ventiler
--------

Med slangeløse dekk står ventilen i felgen, og på moderne biler er dette typisk en ventil med dekktrykksovervåkning. Det er omdiskutert hvorvidt slike trykksensorer tåler flytende tetningsmasse (dekkskum) brukt for å reparere punkteringer.

Sykkeldekk
----------

Slangeløst Zipp 353 landevegshjul for skivebrems 
Slangeløse sykkeldekk krever en kompatibel lufttett felg. Det er vanlig å fylle dekket med litt flytende tetningsmasse som skal hjelpe til med å hindre luftlekkasje rundt felgen, samt tette små punkteringer. Angivelig skal mange punkteringer kunne tette seg selv, men tetningsmassen kan være et griseri å montere eller ved punkteringer.

En stor fordel med slangeløse dekk er at det er mulig å bruke lavt lufttrykk for bedre grep uten å risikere punktering på grunn av at slangen kommer i klem mellom dekket og felgen. Lavere trykk gir også bedre komfort og lavere rullemotstand på ujevnt underlag.

### Terreng

"Universal System Tubeless" (UST) er et slangeløst design laget av Mavic (amerikansk patentnummer 6257676), og var det første slangeløse designet for sykler. Kompatible dekk lages blant annet av Michelin og Hutchinson.

"Tubeless Ready" er et lignende system som brukes av Stan's NoTubes, Bontrager, DT Swiss, og WildernessTrail Bikes (WTB).

### Landeveg

I 2006 introduserte Shimano og Hutchinson et slangeløst dekk for sykler. Det har tatt lang tid før de har blitt tatt i bruk i proffsykling, muligens fordi slangeløse dekk fremdeles er tyngre enn pariserdekk.

Referanser
----------

1. ↑  «B.F. Goodrich Co. announces development of tubeless tire». History.com by A&E Television Networks. Besøkt 4. april 2015.
2. ↑  Missel, Riley. «How to Use Tubeless Tire Sealant». Besøkt 19. november 2021.
3. ↑  «9 things they don’t tell you about tubeless tyres». *road.cc* **(engelsk)**. 27. april 2020. Besøkt 18. juni 2023.
4. 1 2  Felton, Vernon. «Are Tubeless Tires Worth It?». Bike Magazine. Arkivert fra originalen 23. august 2010. Besøkt 31. august 2011.
5. ↑  Brown, Sheldon. «Sheldon Brown's Glossary: U. S. T». Sheldon Brown. Besøkt 4. april 2015.
6. ↑  «Why Tubeless Ready?». Bontrager.com. Arkivert fra originalen 20. april 2015. Besøkt 4. april 2015.
7. ↑  «Tubeless Explained and Demystified». notubes.com. Besøkt 4. april 2015.
8. ↑  Phillips, Matt (desember 2008). «The Scoop on Tubeless». *Bicycling*. Rodale: 90.
9. ↑  Zinn, Lennard. «Lennard Zinn Technical FAQ». Velo News. Besøkt 31. august 2011.

| * v
* d
* r
Sykkeldeler |
| --- |
| Ramme | 
* Styre
* Styrefremspring
* Styrerør
* Styrelager
* Gaffel
	+ Gaffelende
	+ Girøre
* Setepinne
* Sadel
* Kranklager
* Demping
* Geometri

 | Diagram |
| Hjul | 
* Dekk
	+ Pariser
	+ Kanttråd
		- Slange
		- Slangeløs
* Dekkventil
* Ventilhette
* Eike
* Eikenippel
* Hurtigkobling
* Nav
	+ Fastnav
	+ Frinav
	+ Mikronav
	+ Flippflopp
* Platehjul

 |
| Drivverk | 
* Pedal
* Effisiens
	+ Meter per pedalomdreining
* Kranksett
	+ Frikrank
	+ Klinge
* Kjede
* Kjedelås
* Krans
	+ Frikrans
	+ Kassett
* Kjedestrammer
* Gir
	+ Kjedegir
	+ Navgir
	+ Automat
	+ Girkasse
* Drev
* Kjedeløs
	+ Akseldrift
	+ Beltedrift
	+ Snordrift

 |
| Kabling | 
* Girskifter
* Bowdenkabel
* Kabelføring
* Brems
* Endehylse

 |
| Utstyr | 
* Bjelle
* Flaskestativ
* Sykkelkåpe
* Sykkeldata
	+ Fart
	+ Effekt
	+ Kadens
	+ Puls
* Støtte
* Lys
* Skjerm
* Sykkelpakking
	+ Bagasjebrett
	+ Lav frontbærer
	+ Kurv
	+ Sidevesker
	+ Seteveske
* Eikekort
* Refleks
* Klesbeskytter
	+ Frakkbeskytter
	+ Kjedeskjerm
* Styrevotter
* Støttehjul
* Sykkelverktøy
* Varselpinne

 |